|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО ИМУЩЕСТВО**  |
| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| 1. | В дирекция „Общинска собственост“ е постъпило едно предложение в законоустановения срок за допълнение на наредбата от Д-р Калин Калинов, директор, дирекция „Здравеопазане“ при Община Пловдив и Председател на Общинския кризисен щаб в Община Пловдив |  Предложението, отправено от Д-р Калин Калинов касае прилагането на чл.39а, ал.5 от НРПУРОИ - *„Дарения на движими вещи (картини, други предмети на изкуството и сувенири) - общинска собственост, на стойност до 1000 (хиляда) лева, на гости от страната и чужбина на държавно или общинско ниво или на граждани на държавата и общината за особени заслуги към Пловдив, както и на юридически лица на бюджетна издръжка при юбилей или други особени чествания, става със заповед на кмета на общината. Във всички останали случаи дарение на движими вещи се извършва след решение на Общинския съвет.“* - в условията на извънредно положение, каквото е обявено в Република България с решение на НС от 13.03.2020г. Предложението е в Наредбата за придобиване управление и разпореждане с общинско имущество да се въведе допълнителна разпоредба съсследния текст: „До отмяната на извънредното положение в Република България, обявено с Решение на НС от 13.03.2020г. *дарение на движими вещи по смисъла на чл.39а, ал.5, за нуждите по защита на населението от бедствия и др. се извършва от кмета на общината с издаване на заповед.“* | Приема се. |  Във връзка с предприеманите спешни мерки от страна на община Пловдив за защита на населението на общината в извънредната ситуация, в която се намира страната, предвид обявеното с решение на НС от 13.03.2020г. извънредно положение, заради разрастващата се пандемия от COVID-19, се предлага в Наредбата за придобиване управление и разпореждане с общинско имущество да се въведе посочената допълнителна разпоредба. Със същата ще се даде възможност, в периода на извънредното положение, безвъзмездно да бъдат подсигурявани нуждаещите се звена и др. институции с необходимите за дейността им материали, помощни средства и други, които имат характер на движими вещи по смисъла на наредбата. В действащата към момента разпоредба на чл.39а, ал.5 (изр.2) от наредбата, дарението на движими вещи се извършва след решение на общинския съвет.  С приемането на Закона за мерките и действията по време на извънредното положение обявено с решение на Народното събрание от 13.03.2020г. (обн. в ДВ бр.28/24.03.2020г.) не е предвидена правна възможност за общинските съвети да провеждат неприсъствени заседания и да приемат неприсъствени решения в случай на обявено извънредно положение. В тази връзка е възможно да се създаде ситуация, в която от невъзможността да се издаде своевременен акт от Общинският съвет за извършване на дарения за нуждите на различни звена и институции, работещи за овладяване на бедствената ситуация, ще се намали възможността за бърза и безпрепятствена защита на населението на общината. В динамичната ситуация на разрастваща се пандемия на територията й, следва общината да реагира спешно и приоритетно на нуждите на непосредствено засегнатите лица и институци. В тази връзка с предлага в НРПУРОИ да бъде въведена разпоредба, съгласно която кметът на Община Пловдив, с издаване на заповед да извършва дарение на движими вещи на нуждаещите се от тях лица и институции в условията на обявеното в страната извънредно положение. |